"ผู้พันสเต็ก" ร้านสเต็กเจ้าเก่า มาเปิดใหม่ในสัตหีบ ร้านนั่งสบายๆ อาหารอร่อยใช้ได้ !!

ร้านนี้เป็นร้านสเต็กเจ้าเก่า (อ่านจากเพจร้าน) ที่มาเปิดใหม่ในสัตหีบ เป็นร้านสเต็กทางเลือกอีกร้านในสัตหีบ ตัวร้านตั้งอยู่บริเสณถนนเลีบยหนองตะเคีบน ติดกับตะเคียนทองสนุกเกอร์ การเดินทางมาร้านเมื่อขับมาถึงสัตหีบให้ขับจามแผนที่ หรือ ถามคนแถวนั้นว่าหนองตะเคียนคือตรงไหน แล้วขับเข้าไป การจอดรถต้องจอดริมถนน ตัวร้านเป็นร้านอาหารที่ไม่ตกแต่งอะไรมากมาย และไม่มีแอร์ การบริการและความสะอาดของทางร้านธรรมดา สำหรับรายการอาหารส่วนมากเป็นสเต็กชนิดต่างๆ ทำกันชิ้นต่อชิ้น สำหรับวันนี้ได้ลองสั่ง

1. สเต็กเนื้อ สั่งมาสองอย่าง ทั้งแบบธรรมดา และแบบพิเศษ เนื้อที่ได้มาค่อนข้างบางแตนิ่ม เสิร์ฟมาพร้อมกับเฟรนฟราย และสลัด รสชาติซอสที่ราดมาอร่อยใช้ได้ โดยรวมถือว่าใช้ได้เลยครับ
2. ยำทูน่า ปลาทูน่าเอามายำแบบไทย ใส่เครื่องครบๆ พริก มะนาว หอมแดง ปรุงรสมาไม่จัดมากใช้ได้
3. ไข่ในโอ่ง ขนมปังกลมๆ เอามาใส่ด้านในด้วยไข่แล้วปรุงด้วยเครื่องปรุงสูตรทางร้าน ทานเล่นๆ แต่อิ่ม
4. ซุปเห็ด ทางร้านทำออกมาได้ดี ซุปไม่ข้นมาก รสชาติโดยรวมใช้ได้

โดยรวม ร้านนี้เป็นร้านสเต็กทางเลือกในสัตหีบ การบริการและความสะอาดใช้ได้ ราคาเหมาะสมกับปริมาณ รสชาติอาหารใช้ได้ เพื่อนๆ ผ่านมาลองมาทานกันนะครับ !!  